— Прычыны можна шукаць у гістарычных завірухах. Шмат разоў наша Кангрэгацыя змагалася за выжыванне, а тады ўсе іншыя справы адыходзяць на другі план. Аднак мне здаецца, што адказ трэба шукаць не там. Давайце ўявім кананізацыю праз такі вобраз: Бог сягае ў сваю скарбніцу, у нашым выпадку дастаткова глыбока, і кажа: “Паглядзіце, гэта мой каштоўны камень! Вось цудоўны чалавек, які жыў больш за 300 год таму, але сёння ніхто вам так не патрэбны, як ён!” Пытанне пра час чакання – гэта пытанне пра Божае “сёння” кананізацыі. Адказ схаваны ў сэрцы самога святога, у ранах і балячках сучаснага чалавека і Касцёла, а таксама ў тым, што нас чакае.